als_Latn dik_Latn sna_Latn
Kryeministri Rama deri më tani nuk ka bërë asnjë deklaratë për fitoren e presidentit turk Erdogan në referendumin e së dielës.
Heshtja e Kryeministrit Rama duket e çuditshme sepse qeveria shqiptare, e veçanërisht Kryeministri Rama, ka qenë gjithnjë mbështetëse e regjimit të presidentit turk.
Kryeministri Edi Rama ishte dëshmitar personal në dasmën e vajzës së Presidentit Erdogan më 14 maj, 2016, së bashku me udhëheqësit e tjerë të shteteve myslimane.
Po ashtu, qeveria shqiptare ka mbështetur “gjuetinë” e qeverisë turke ndaj organizatës “terroriste” – sipas qeverisë turke – të klerikut mysliman Fethullah Gylen. Në tetor 2016, qeveria shqiptare lëshoi një urdhër ku ndalon përdorimin e emrave, simboleve e flamurit turk nga institucionet private të arsimit që ndodhen në Shqipëri.
Urdhëri i drejtohej dukshëm disa institucioneve arsimore në Shqipëri që lidhen me organizatën e Gylenit.
Më pas, në nëntor të vitit 2016, gjatë prezantimit të dytë të uniformave të reja të policisë, Kryeministri Rama në mënyrë “falenderoi” personalisht presidentin Erdogan për “mbështetjen” e tij në këtë projekt, ky i fundit përfshinte procedura të dyshimta të prokurimit publik dhe prodhoi uniforma policie me dizanj shumë të ngjashëm më uniformat e policisë turke.
Megjithatë, pavarësisht nga të dy lidhjet e tij personale me presidentin Erdogan, dhe marrëdhëniet gjoja të mira midis qeverive të të dy “popujve vëlleyërve”, Kryeministri Rama duket se heziton për të bërë urimet e tij, edhe pse projekti i tij politik është shumë i ngjashëm me atë të Presdentit Erdogan.
als_Latn als_Latn als_Latn als_Latn als_Latn als_Latn als_Latn